PMIndiaData/PMIndiaSum huggingface dataset:
ఇతర వెనుకబడిన కులాలకు సంబంధించిన కేంద్ర జాబితాలో ఆంధ్ర ప్ర‌దేశ్, తెలంగాణ లకు వర్తించే స‌వ‌ర‌ణ‌ల‌కు ఆమోద‌ం తెలిపిన మంత్రిమండలి

జాతీయ వెనుక‌బ‌డిన త‌ర‌గ‌తుల క‌మిష‌న్ (ఎన్సిబిసి) నుండి అందిన స‌ల‌హాను అనుసరించి ఆంధ్ర‌ ప్ర‌దేశ్ రాష్ట్రానికి, ఇంకా కొత్త‌గా ఏర్ప‌డిన తెలంగాణ రాష్ట్రానికి వర్తించే విధంగా కులాలను/తెగలను చేర్చ‌డం/సవరించడం/తొల‌గించడం ద్వారా ఇత‌ర వెనుక‌బడిన కులాల‌ (ఒబిసిల) కేంద్ర జాబితాలో తగిన సవరణలను చేయాలనే ప్రతిపాదనకు కేంద్ర మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఎన్ సి బి సి సిఫారసు చేసిన ప్రకారం ఆంధ్ర‌ ప్ర‌దేశ్ రాష్ట్రానికి సంబంధించి మొత్తం 35 మార్పుల‌ను, తెలంగాణ రాష్ట్రానికి సంబంధించి 86 కొత్త చేర్పుల‌ను నోటిఫై చేయనున్నారు. ఈ మార్పులు ప్ర‌భుత్వ స‌ర్వీసుల‌లోను, ఉద్యోగాల‌లోను మ‌రియు కేంద్ర ప్ర‌భుత్వ విద్యా సంస్థ‌ల‌లోను ఇప్పటి విధానం ప్రకారం రిజ‌ర్వేష‌న్ తాలూకు ప్రయోజనాలను ఆంధ్ర‌ ప్ర‌దేశ్, తెలంగాణ రాష్ట్రాలలో ఆయా కులాలు/సమూహాలకు చెందిన వ్యక్తులు పొందేందుకు వీలు కల్పిస్తాయి. అంతేకాక వారు కేంద్ర ప్ర‌భుత్వం ఆధ్వర్యంలో నడుస్తున్న, ప్ర‌స్తుతం జాబితాలోని ఇత‌ర వెనుక‌బ‌డిన కులాలకు చెందిన వారికి అందుబాటులో ఉన్న వివిధ సంక్షేమ ప‌థ‌కాలకు, ఉప‌కార వేత‌నాలకు కూడా అర్హుల‌ు అవుతారు. పూర్వరంగం: సమానార్థక పదాలు, ఉప కులాలతో సహా మొత్తం 2401 ఎంట్రీలను ఇతర వెనుకబడిన కులాల కేంద్ర జాబితాలో చేర్చాలని క‌మిష‌న్ సిఫార‌సు చేసిన మీదట 24 రాష్ట్రాలు మరియు 6 కేంద్ర‌పాలిత ప్రాంతాలలో నోటిఫై చేయడమైనది. అటువంటి కడపటి నోటిఫికేషన్ ను 26.05.2016న జారీ చేశారు. అప్పటి నుండి, ఆంధ్ర‌ ప్ర‌దేశ్ లోను, కొత్తగా ఏర్పాటైన తెలంగాణ రాష్ట్రం లోను ఇప్పుడు అమలులో ఉన్న ఒ బి సి ల జాబితాలో మరిన్ని కులాలు/సమూహాలను చేర్చాలంటూ, ఇంకా దిద్దుబాట్లు చేయాలంటూ అనేక సిఫారసులు ఎన్ సి బి సి నుండి అందాయి. పౌరుల‌లో ఏ వర్గాన్ని అయినా వెనుక‌బ‌డిన కులాల జాబితాలో చేర్చ‌ాలంటూ వ‌చ్చే అభ్యర్థనల‌ను ఎన్ సి బి సి చ‌ట్టం, 1993 లోని సెక్ష‌న్ 9 (”కమిషన్ విధులు”) లో భాగంగా ఎన్ సి బి సి క‌మిష‌న్ ప‌రిశీలిస్తుంది; అంతేకాకుండా, అటువంటి జాబితాలలో ఏదైనా వెనుకబడిన తరగతిని ఎక్కువగా చేర్చారని గాని, లేదా తక్కువగా గాని చేర్చారని గాని వచ్చే ఫిర్యాదుల‌ను సహితం ఎన్ సి బి సి ప‌రిశీలించి కేంద్ర ప్ర‌భుత్వానికి త‌గిన సలహాలనిస్తుంది. కమిషన్ సలహాకు కేంద్ర ప్రభుత్వం సాధారణంగా కట్టుబడి ఉండాలని కూడా చట్టం స్పష్టంగా నిర్దేశిస్తున్నది.
దివ్యాంగుల హక్కుల బిల్లు – 2016 కు పార్లమెంట్ ఆమోదం తెలపడాన్ని ప్రశంసించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ దివ్యాంగుల హక్కుల బిల్లు – 2016 కు పార్లమెంట్ ఆమోదం తెలపడాన్ని ప్రశంసించారు. ఇది ఒక మహత్తర సంఘటన అని, యాక్సెసిబుల్ ఇండియా మూవ్ మెంట్ కు బ్రహ్మాండమైన శక్తిని జతచేయగలదని ప్రధాన మంత్రి అన్నారు. “దివ్యాంగుల హక్కుల బిల్లు – 2016 కు ఆమోదం లభించడం ఒక మహత్తర సంఘటన, ఇది యాక్సెసిబుల్ ఇండియా మూవ్ మెంట్ కు బ్రహ్మాండమైన శక్తిని సంతరించగలుగుతుంది. ఈ చట్టంలో భాగంగా, వికలత్వాల రకాలు పెరిగాయి. అదే సమయంలో అదనపు ప్రయోజనాలకు సంబంధించిన నిబంధనలను కూడా ప్రవేశపెట్టడం జరిగింది. దివ్యాంగుల పట్ల నేరాలకు పాల్పడితే, కొత్త చట్టంలోని నిబంధనలను అతిక్రమిస్తే నిష్కర్ష అయిన నిబంధనలు వర్తిస్తాయి. అవకాశాలను, సమానత్వాన్ని మరియు అందుబాటును మరింత ఎక్కువ చేసే పలు ప్రధాన విశేషతలు కొత్త చట్టంలో ఉన్నాయి. వాటిని గురించి ఇక్కడ చూడండి.. https://goo.gl/Zwpm4k” అంటూ ప్రధాన మంత్రి పేర్కొన్నారు.
కరోనా వైరస్ వ్యాప్తి అంశం పై ఉన్నత స్థాయి సమావేశానికి అధ్యక్షత వహించిన ప్రధాన మంత్రి యొక్క ప్రిన్సిపల్ సెక్రటరి

చైనా లో అకస్మాత్తుగా కరోనా వైరస్ చెలరేగిన అంశం పై ప్రధాన మంత్రి శ్రీ నరేంద్ర మోదీ ఆదేశించిన మీదట ప్రధాన మంత్రి యొక్క ప్రిన్సిపల్ సెక్రటరి డాక్టర్ పి.కె. మిశ్రా ఒక ఉన్నత స్థాయి సమావేశాని కి అధ్యక్షత వహించారు. కరోనా వైరస్ యొక్క వ్యాప్తి కి సంబంధించి ఇటీవలి పరిణామాలు, సన్నాహక మరియ ప్రతిస్పందన పూర్వక చర్యల ను గురించి అధికారులు ఈ సమావేశం లో ప్రిన్సిపల్ సెక్రటరి దృష్టి కి తీసుకువచ్చారు. ఆసుపత్రులు మరియ ప్రయోగశాల ల సన్నద్ధత ను గురించి, శీఘ్ర ప్రతిస్పందన బృందాల సామర్థ్యాన్ని పెంపొందించేందుకు చేపట్టిన చర్య లను గురించి, అలాగే తీసుకొన్న విస్తృత స్థాయి సంరక్షక చర్య లను గురించి ఆరోగ్యం మరియు కుటుంబ సంక్షేమ మంత్రిత్వ శాఖ ప్రిన్సిపల్ సెక్రటరి కి వివరించింది. పౌర విమానయాన మంత్రిత్వ శాఖ వంటి ఇతర మంత్రిత్వ శాఖ లు చేపట్టిన నివారక చర్యల ను గురించి కూడా ప్రిన్సిపల్ సెక్రటరి సమీక్షించారు. ఆరోగ్యం మరియు కుటుంబ సంక్షేమ మంత్రిత్వ శాఖ వివిధ అన్య కేంద్ర ప్రభుత్వ మంత్రిత్వ శాఖల తో పాటు రాష్ట్ర ప్రభుత్వాలు మరియు కేంద్ర పాలిత ప్రాంతాల తో సన్నిహిత సమన్వయం తో కలసి పరిస్థితి ని పర్యవేక్షిస్తున్నట్లు అధికారులు ప్రిన్సిపల్ సెక్రటరి కి తెలియజేశారు. ఇంతవరకు, 7 అంతర్జాతీయ విమానాశ్రయాల లో 115 విమాన సర్వీసుల కు చెందినటువంటి 20,000 మంది కి వివిధ పరీక్షలను నిర్వహించడం జరిగింది. వైరస్ సంబంధిత పరీక్షలు నిర్వహించేందుకు దేశవ్యాప్తం గా నేశనల్ ఇన్స్ టిట్యూట్ ఆఫ్ వైరాలజీ ప్రయోగశాల లు పూర్తి స్థాయి లో సన్నద్ధం అయ్యాయి. అన్ని రాష్ట్రాల మరియు జిల్లా ల ఆరోగ్య విభాగాధికారుల ను అప్రమత్తం చేసి అవసరమైతే సేవలను అందించాలని తగిన సూచన లు చేయడమైంది. కేబినెట్ సెక్రటరి శ్రీ రాజీవ్ గౌబా, దేశీయ వ్యవహారాల కార్యదర్శి శ్రీ అజయ్ కుమార్ భల్లా, విదేశీ వ్యవహారాల కార్యదర్శి శ్రీ విజయ్ గోఖలే, ఆరోగ్యం మరియు కుటుంబ సంక్షేమ కార్యదర్శి ప్రీతి సూదన్, పౌర విమానయాన కార్యదర్శి శ్రీ ప్రదీప్ సింహ్ ఖరోలా సహా అనేక మంది ఇతర ఉన్నతాధికారులు ఈ సమావేశానికి హాజరయ్యారు.
కేంద్ర ప్రభుత్వ ఉద్యోగులకు రెండు శాతం కరవు భత్యం ఆమోదించిన మంత్రి మండలి

కేంద్ర ప్రభుత్వ ఉద్యోగులకు అదనపు విడత కరువు భత్యం మరియు పింఛనుదారులకు కరవు సహాయం విడుదలకు ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర మంత్రి మండలి ఆమోదం తెలియజేసింది. ధరల పెరుగుదలకు అనుగుణంగా మూల వేతనం / పింఛను మీద ప్రస్తుతం 5 శాతంగా ఉన్న డి.ఏ. కు అదనంగా మరో 2 శాతం చెల్లించాలని నిర్ణయించారు. ఈ పెంపుదల 2018 జనవరి ఒకటవ తేదీ నుంచి అమలులోకి వస్తుంది. ఈ నిర్ణయం ద్వారా 48.41 లక్షల కేంద్ర ప్రభుత్వ ఉద్యోగులతో పాటు 61.17 లక్షల పింఛనుదారులకు ప్రయోజనం చేకూరుతుంది. ఈ రెండు – కరువు భత్యం, కరవు సహాయం పెంపుదల వాళ్ళ దీనివల్ల ప్రభుత్వ ఖజానాపై ఏడాదికి రూ|| 6077.72 కోట్లు – అదేవిధంగా ఈ ఆర్ధిక సంవత్సరం 2018-19 (2018 జనవరి నుండి 2019 ఫిబ్రవరి వరకు 14 నెలలకు) రూ|| 7090.68 కోట్ల భారం పడుతుంది. 7వ కేంద్ర వేతన సంఘం సిఫార్సుల ఆధారంగా ఆమోదం పొందిన ఫార్ములా కు అనుగుణంగా ఈ పెరుగుదల నిర్ణయించడం జరిగింది.
జాతీయ విజ్ఞాన శాస్త్ర దినం సందర్భం లో శాస్త్రవేత్తల కు అభినందన లుతెలిపిన ప్రధాన మంత్రి

జాతీయ విజ్ఞాన శాస్త్ర దినం నాడు శాస్త్రజ్ఞుల కు ప్రధాన మంత్రి శ్రీ నరేంద్ర మోదీ అభినందనల ను తెలియజేశారు. ప్రధాన మంత్రి ఒక ట్వీట్ లో – ‘‘శాస్త్రవేత్తల కు మరియు విజ్ఞాన శాస్త్రం పట్ల మక్కువ కలిగిన వారు అందరి కి ఇవే జాతీయ విజ్ఞాన శాస్త్ర దిన శుభాకాంక్ష లు. మనం మన సమష్టి విజ్ఞాన శాస్త్ర సంబంధి బాధ్యతల ను నెరవేర్చే దిశ లో, మరి అదే విధం గా మానవ ప్రగతి కోసం విజ్ఞాన శాస్త్రం యొక్క శక్తి ని వినియోగించే దిశ లో మన నిబద్ధత ను పునరుద్ఘాటించుదాం. నిన్నటి రోజు న #MannKiBaat (‘మనసులో మాట’) కార్యక్రమం లో నేను చెప్పిన మాటలు ఇదిగో ఇక్కడ https://twitter.com/i/status/1498109718602338304 లో ఉన్నాయి.’’ అని పేర్కొన్నారు.
దేశవ్యాప్తం గా ఆక్సీజన్ సరఫరా ను పెంచడం అనే అంశం పై సమీక్షను నిర్వహించడానికి జరిగిన ఉన్నత స్థాయి సమావేశానికి అధ్యక్షత వహించిన ప్రధాన మంత్రి

దేశమంతటా ఆక్సీజన్ ఉత్పత్తి ని పెంచడం గురించి, ఆక్సీజన్ లభ్యత లో పురోగతి ని గురించి ప్ర‌ధాన మంత్రి శ్రీ న‌రేంద్ర మోదీ ఈ రోజు న సమీక్ష ను నిర్వహించారు. దేశవ్యాప్తం గా పిఎస్ఎ ఆక్సీజన్ ప్లాంటు ల ను నెలకొల్పడం లో ప్రగతి ని గురించిన సమాచారాన్ని అధికారులు ప్రధాన మంత్రి కి తెలియజేశారు. దేశం లో 1500 కు పైగా పిఎస్ఎ ఆక్సీజన్ ప్లాంటు లు ఏర్పాటు అవుతుండగా, వాటి లో పిఎమ్ కేర్స్ తోడ్పాటు తో స్థాపిస్తున్న ప్లాంటుల తో పాటు వివిధ మంత్రిత్వ శాఖలు, పిఎస్ యుల తోడ్పాటు తో స్థాపిస్తున్న ప్లాంటు లు కలసి ఉన్నాయి. పిఎమ్ కేర్స్ తోడ్పాటు తో స్థాపిస్తున్న పిఎస్ఎ ఆక్సీజన్ ప్లాంటు లు దేశం లోని అన్ని రాష్ట్రాల లోను, జిల్లాల లోను ఏర్పాటు అవుతున్నాయి. పిఎమ్ కేర్స్ తోడ్పాటు తో స్థాపిస్తున్న అన్ని పిఎస్ఎ ఆక్సీజన్ ప్లాంటు లు ఒకసారి ప్రారంభం అయ్యాయి అంటే గనక అప్పుడు అవి 4 లక్షల కు పైచిలుకు ఆక్సీజన్ సహిత పడకల కు ఊతాన్ని అందించగలవు. ఈ ప్లాంటు లు వీలయినంత త్వరలో పనిచేసేటట్టు చూడాలని, దీని కోసం రాష్ట్ర ప్రభుత్వాల తో కలసి పనిచేయవలసిందని అధికారుల ను ప్రధాన మంత్రి ఆదేశించారు. ఆక్సీజన్ ప్లాంటుల ను సాధ్యమైనంత తొందరలో పని చేయించేటట్టు చూసేందుకు సంబంధించి రాష్ట్ర ప్రభుత్వాలకు చెందిన అధికారుల తో క్రమం తప్పక సంప్రదింపులు జరుపుతున్నట్లు అధికారులు ప్రధాన మంత్రి కి తెలియజేశారు. ఆక్సీజన్ ప్లాంటుల ను నడపడం, ఆ ప్లాంటుల ను నిర్వహించడం లో ఆసుపత్రి సిబ్బంది కి తగినంత శిక్షణ లభించేలా చూడండంటూ అధికారుల కు ప్రధాన మంత్రి సూచించారు. ప్రతి జిల్లా లో శిక్షణ పొందిన సిబ్బంది అందుబాటులో ఉండేటట్టు చూడవలసిందని కూడా అధికారుల ను ఆయన ఆదేశించారు. నిపుణుల ద్వారా ఒక శిక్షణ మాడ్యూల్ ను రూపొందించడం జరిగిందని, తాము దేశం లో సుమారు 8000 మంది కి శిక్షణ ను ఇవ్వాలి అని లక్ష్యం గా పెట్టుకొన్నట్లు అధికారులు ప్రధాన మంత్రి కి తెలిపారు. స్థానికంగాను, జాతీయ స్థాయి లోను ఈ ఆక్సీజన్ ప్లాంటుల పని తీరు ను గమనిస్తూ ఉండటానికి ఐఒటి వంటి ఆధునిక సాంకేతిక పరిజ్ఞానాన్ని మనం నియోగించాలి అని కూడా ప్రధాన మంత్రి అన్నారు. ఆక్సీజన్ ప్లాంటు ల పనితీరు ను పర్యవేక్షించేందుకు ఐఒటి ని ఉపయోగిస్తున్న ఒక పైలట్ కు సంబంధించిన సమాచారాన్ని అధికారులు ఆయన కు వివరించారు. ప్రధాన మంత్రి కి ప్రిన్సిపల్ సెక్రట్రి, కేబినెట్ సెక్రట్రి, ఆరోగ్య కార్యదర్శి, ఎమ్ఒహెచ్ యుఎ కార్యదర్శి, ఇతర ప్రముఖ అధికారులు కూడా ఈ సమావేశం లో పాల్గొన్నారు.
ఈజిప్టు అధ్యక్షుడు శ్రీ అబ్దెల్ ఫతహ్ అల్-సిసీ తో టెలిఫోన్ లో సంభాషించిన ప్ర‌ధాన‌ మంత్రి

ఈజిప్టు అధ్యక్షుడు శ్రీ అబ్దెల్ ఫతహ్ అల్-సీసీ తో ప్ర‌ధాన‌ మంత్రి శ్రీ న‌రేంద్ర‌ మోదీ ఈ రోజు న టెలిఫోన్‌ లో మాట్లాడుతూ, ఈజిప్టు అధ్యక్షుడు శ్రీ అబ్దెల్ ఫతహ్ అల్-సిసీ కి మరియు ఈజిప్టు ప్రజల కు ఈద్-ఉల్-ఫిత్ర్ శుభాకాంక్షలు తెలిపారు. ఈజిప్టు అధ్యక్షుడు శుభాకాంక్షల ను స్వీకరిస్తూ, ఈజిప్టు నాగరకత మరియు భారతదేశం నాగరకత ప్రపంచం లోని అత్యంత పురాతనమైన నాగరకత ల సరసన నిలుస్తాయని పేర్కొన్నారు. ద్వైపాక్షిక సంబంధాలు వేగవంతమైన రీతి లో విస్తరిస్తుండటం పట్ల ఆయన సంతోషాన్ని వ్యక్తం చేశారు. కోవిడ్-19 సంక్షోభ కాలం లో ఈజిప్టు అధికారివర్గాలు భారతీయ పౌరుల సురక్ష కోసం మరియు సంక్షేమం కోసం సాయపడటాన్ని ప్ర‌ధాన‌ మంత్రి ప్రశంసించారు. ఇదివరకు వేసుకొన్న ప్రణాళిక ప్రకారం తాను ఈ సంవత్సరం లో ఈజిప్టు ను సందర్శించవలసి ఉండగా ఆ కార్యక్రమాన్ని కోవిడ్-19 విశ్వమారి కారణం గా నిలిపివేసుకోవలసి వచ్చిన సంగతి ని ప్రధాన మంత్రి ఈ సందర్భం లో ప్రస్తావిస్తూ, పరిస్థితులు అనుకూలించిన వెంటనే అధ్యక్షుడు శ్రీ సిసీ ని కలుసుకోవాలని ఉంది అంటూ తన అభిలాష ను వెల్లడించారు.
విశ్వవిద్యాలయాలు/ క‌ళాశాల‌లు మరియు కేంద్రం అందించే ఆర్థిక సహాయంతో నడిచే సాంకేతిక సంస్థ‌ల టీచర్లు, ఇంకా తత్సమాన‌మైన విద్యాసంబంధి సిబ్బందికి స‌వ‌రించిన పే స్కేల్స్ ను ఆమోదించిన మంత్రివర్గం

విశ్వవిద్యాలయాలు/ క‌ళాశాల‌లు మరియు కేంద్రం అందించే ఆర్థిక సహాయంతో నడిచే సాంకేతిక సంస్థ‌ల టీచర్లు, ఇంకా తత్సమాన‌మైన విద్యాసంబంధి సిబ్బందికి పే స్కేల్స్ లో సవరణకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర‌ మంత్రివర్గం తన ఆమోదాన్ని తెలిపింది. ఉన్నత విద్యా సంస్థలలో పనిచేసే యూనివ‌ర్సిటీ గ్రాంట్స్ క‌మిష‌న్ (యుజిసి) పరిధిలో ఉన్నటువంటి ఉన్న‌త విద్యా సంస్థ‌లు మరియు కేంద్ర కేంద్రం అందించే ఆర్థిక సహాయంతో నడిచే సాంకేతిక సంస్థ‌ల టీచర్లు మరియు ఇతర తత్సమాన విద్యాసంబంధి సిబ్బంది దాదాపు 8 ల‌క్ష‌ల మందికి ఇది వ‌ర్తిస్తుంది. కేంద్ర ప్ర‌భుత్వ ఉద్యోగుల విషయంలో 7వ కేంద్ర వేతన సంఘం సిఫారసులు అమలులోకి వచ్చిన నేపథ్యంలో ఈ నిర్ణ‌యాన్ని తీసుకోవడం జరిగింది. ఈ నిర్ణ‌యం కార‌ణంగా యుజిసి/ ఎంహెచ్ ఆర్ డి నిధుల‌తో నడుస్తున్న 106 విశ్వ‌విద్యాల‌యాలు/ క‌ళాశాల‌ల్లో ప‌ని చేసే 7.58 ల‌క్ష‌ల మంది టీచర్లు మరియు తత్సమానమైన విద్యా సంబంధి సిబ్బందికి ల‌బ్ధి చేకూరుతుంది. అంతే కాదు రాష్ట్ర ప్ర‌భుత్వాలు నిధులు అందించే 329 విశ్వ‌విద్యాల‌యాలకు, వాటికి అనుబంధంగా ఉండే 12,912 ప్ర‌భుత్వ‌ మరియు స్టేట్ పబ్లిక్ యూనివర్సిటీలకు అనుబంధమైన ప్రైవేట్ ఎయిడెడ్ క‌ళాశాల‌ల‌కు కూడా ప్రయోజనం చేకూరుతుంది. దీనికి తోడు కేంద్ర ప్ర‌భుత్వ నిధులను అందుకొనే సాంకేతిక రంగ విద్యాసంస్థ‌లైన ఐఐటీలు, ఐఐఎస్ సి, ఐఐఎంలు, ఐఐఎస్ ఇ ఆర్‌లు, ఐఐఐటీలు, ఎన్ ఐ టి ఐ ఇ.. మొద‌లైన‌వి కూడా స‌వ‌రించిన పే ప్యాకేజీ పరిధి లోకి వస్తాయి. ఆమోదించినటువంటి పే స్కేల్స్ 1.1.2016 నుండి వర్తిస్తాయి. ఈ నిర్ణ‌యం కార‌ణంగా కేంద్ర‌ ప్ర‌భుత్వం పైన ఏటా పడే భారం సుమారు రూ. 9,800 కోట్లు ఉండగలదు. ఈ పే రివిజన్ యొక్క అమలు ఫలితంగా టీచర్ల వేత‌నాలలో పెరుగుదల పరిధి అనేది.. 6వ కేంద్ర వేత‌న క‌మిష‌న్ ప్ర‌కారం ప్ర‌స్తుతం అమ‌లవుతున్న వేత‌నాలను బట్టి చూస్తే.. రూ.10,400 నుండి రూ.49800 వ‌రకు ఉంటుంది. ఈ స‌వ‌ర‌ణ ప్ర‌కారం ప్రారంభ‌ వేత‌న పెరుగుద‌ల 22 శాతాన్నుండి 28 శాతం వ‌ర‌కు ఉంటుంది. రాష్ట్ర ప్రభుత్వాలు నిధులు అందిస్తున్న విద్యాసంస్థ‌ల‌కు స‌వ‌రించిన పే స్కేల్స్ వ‌ర్తించాలంటే ఆయా రాష్ట్ర ప్ర‌భుత్వాలు దీనిని ఆమోదించాల్సివుంటుంది. పే స్కేల్స్ స‌వ‌ర‌ణ కార‌ణంగా రాష్ట్రాల‌ మీద పడే అద‌న‌పు వ్యయ భారాన్ని కేంద్ర ప్రభుత్వం భ‌రిస్తుంది. స‌వ‌రించిన వేత‌న స్వరూపంలో ప్రతిపాదించిన చ‌ర్య‌ల కారణంగా ఉన్న‌త విద్యారంగంలో నాణ్య‌త మెరుగుపడుతుందని, అంతే కాక ప్ర‌తిభ‌ గ‌ల‌ వారిని ఉన్నత విద్యాసంస్థ‌ల ఉద్యోగాలలోకి ఆకర్షించడంతో పాటు ఇప్ప‌టికే ఈ కొలువులలో ఉన్న‌ వారిని అట్టేపెట్టుకోవడానికి సైతం ఉపయోగపడుతుందని ఆశిస్తున్నారు.
ద్వార‌క లోని డిడిఎ గ్రౌండ్ లో జ‌రిగిన ద‌స‌రా ఉత్స‌వాల కు హాజ‌రైన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ న్యూ ఢిల్లీ లోని ద్వార‌క‌ లో గ‌ల డిడిఎ గ్రౌండ్ లో ఈ రోజు న జ‌రిగిన ద‌స‌రా ఉత్స‌వాల‌ లో పాల్గొన్నారు. ప్ర‌ధాన మంత్రి విజ‌య ద‌శ‌మి సంద‌ర్భం గా దేశ పౌరుల కు శుభాకాంక్ష‌లు తెలిపారు. ఈ సంద‌ర్భం గా ప్ర‌ధాన మంత్రి ప్ర‌సంగిస్తూ, భార‌త‌దేశం ప‌ర్వ‌దినాల భూమి అన్నారు. మ‌న సచేతన సంస్కృతి కార‌ణం గా భార‌త‌దేశం లోని ఏదో ఒక మూల‌ న ఎల్లప్పుడూ ఏదైనా ఒక సందర్భమో లేదా ప‌ర్వ‌దిన‌మో చోటు చేసుకొంటూనే ఉంటుంది. భార‌త‌దేశం లో పండుగ‌ ల ద్వారా మ‌నం భార‌తీయ సంస్కృతి యొక్క ముఖ్య పార్శ్వాల ను వేడుక గా జ‌రుపుకొంటూవుంటాము. వీటి వ‌ల్ల మ‌న కు క‌ళ‌, సంగీతం, ఆట పాట‌ల తాలూకు వివిధ రూపాల ను గురించిన అవగాహన లభ్యమవుతుంది అని ఆయ‌న అన్నారు. భార‌త‌దేశం శ‌క్తి సాధ‌న యొక్క భూమి గా వుంద‌ని ఆయ‌న చెప్పారు. గ‌డ‌చిన తొమ్మిది రోజులు గా మ‌నం మాత ను ఆరాధించాము. అదే స్ఫూర్తి ని ముందుకు తీసుకు పోతూ, మ‌హిళ‌ల గౌర‌వాన్ని పెంపొందింపచేసే దిశగాను, మహిళ ల సాధికారిత ను ఇనుమడింపచేసే దిశ గాను కృషి చేయవలసిన అవసరం ఉంది అంటూ ఆయ‌న పిలుపునిచ్చారు. ‘మ‌న్ కీ బాత్’ (‘మ‌న‌సు లో మాట‌’) కార్య‌క్ర‌మం లో భాగం గా గృహ ల‌క్ష్మి అనే అంశం పై తాను మాట్లాడిన అంశాన్ని ప్ర‌ధాన మంత్రి గుర్తు కు తెస్తూ, రానున్న దీపావ‌ళి పండుగ నాడు మ‌న నారీ శ‌క్తి యొక్క కార్యసిద్ధుల ను వేడుక గా జ‌రుపుకొందామంటూ పిలుపునిచ్చారు. ఈ రోజు న విజ‌య ద‌శ‌మి తో పాటు వైమానిక ద‌ళ దినోత్స‌వం కూడా అని ఆయ‌న అన్నారు. భార‌త‌దేశం త‌న వైమానిక ద‌ళాన్ని చూసుకొని అమితం గా గ‌ర్విస్తోంద‌ని ఆయ‌న పేర్కొన్నారు. మ‌హాత్మ గాంధీ 150వ జయంతి ని జ‌రుపుకొంటున్న వేళ, విజ‌య ద‌శమి సంద‌ర్భం గా ఒక విష‌య‌మై ప్ర‌ధాన మంత్రి అభ్య‌ర్ధించారు. ఈ సంవ‌త్స‌రం లో ఒక ఉద్య‌మాన్ని మొదలుపెట్టి మ‌రి దానిని పూర్తి చేయడం కోసం శ్ర‌ద్ధ తీసుకోవలసిందిగా ప్ర‌జ‌ల కు ఆయ‌న విజ్ఞ‌ప్తి చేశారు. ఈ ఉద్య‌మం – ఆహారాన్ని వృథా చేయ‌క‌పోవ‌డం, శ‌క్తి ని ఆదా చేయ‌డం, నీటి ని సంర‌క్షించ‌డం – వీటి లో ఏదైనా కావ‌చ్చు అని ఆయ‌న అన్నారు. మ‌నం గ‌నుక స‌మ‌ష్టి స్ఫూర్తి తాలూకు శ‌క్తి ని అర్థం చేసుకోవాలని అనుకొన్నామంటే గనక అందుకు మ‌నం భ‌గ‌వాన్ శ్రీ రాముడు మరియు భ‌గ‌వాన్ శ్రీ కృష్ణుడు ల నుండి ప్రేర‌ణ ను పొందే తీరాలి అని ఆయ‌న స్ప‌ష్టం చేశారు. ద్వార‌క లోని శ్రీ రామ లీల స‌మాజం నిర్వ‌హించిన రామ్ లీల కార్యక్రమాన్ని ప్ర‌ధాన మంత్రి వీక్షించారు. ఈ కార్య‌క్ర‌మం లో భాగం గా– చెడు పైన మంచి సాధించిన గెలుపున కు సంకేతం గా– ఏర్పాటు చేసిన రావ‌ణ, కుంభ‌క‌ర్ణ మ‌రియు మేఘ‌నాథు ల పెద్ద పెద్ద బొమ్మ‌ల ను ద‌హ‌నం చేయ‌డాన్ని కూడా ఆయ‌న తిల‌కించారు.
మహమ్మారి పై రాజ్య సభ లో చర్చ జరిగిన క్రమం లో శ్రీ హర్ దీప్ పురీ ఇచ్చిన ఉపన్యాసాన్ని, చర్చ కు ఆరోగ్య మంత్రి ఇచ్చిన సమాధానాన్ని పంచుకొన్న ప్రధాన మంత్రి

కోవిడ్-19 పై రాజ్య సభ లో చర్చ జరిగిన క్రమం లో కేంద్ర మంత్రి శ్రీ హర్ దీప్ పురీ ఇచ్చిన సమాధానాన్ని ప్ర‌ధాన మంత్రి శ్రీ న‌రేంద్ర మోదీ పంచుకొన్నారు. ఆ ఉపన్యాసం విశ్వమారి కి సంబంధించినటువంటి వివిధ అంశాల ను స్పష్టం చేస్తోంది’’ అని ఒక ట్వీట్ లో ప్రధాన మంత్రి పేర్కొన్నారు. కేంద్ర ఆరోగ్య శాఖ మంత్రి శ్రీ మన్ సుఖ్ మాండవియా ఇచ్చిన విస్తృతమైన సమాధానం తాలూకు లింకు ను కూడా ప్రధాన మంత్రి ట్వీట్ చేశారు. ‘ఆ విస్తృత సమాధానం లో కోవిడ్-19 కి సంబంధించిన అనేక కోణాల ను అంతర్ దృష్టి కలిగినటువంటి మరియు సూక్ష్మగ్రాహ్యమైనటువంటి పద్ధతి లో చేర్చడం జరిగింది. ఆయన చేసిన వ్యాఖ్యల ను వినండి అంటూ మీకందరికి నేను మనవి చేస్తున్నాను ’ అని ట్వీట్ లో ప్రధాన మంత్రి పేర్కొన్నారు.
భారతదేశస్టార్ట్ అప్స్ కు చెందిన రెండు పేలోడ్ లను పిఎస్ఎల్ వి సి53 ద్వారా రోదసి లోకివిజయవంతంగా ప్రవేశపెట్టినందుకు గాను ఇస్ రో కు మరియు ఇన్-స్పేస్ కుఅభినందనలు తెలిపిన ప్రధాన మంత్రి

భారతదేశ స్టార్ట్ అప్స్ కు చెందిన రెండు పేలోడ్ లను పిఎస్ఎల్ వి సి53 యాత్ర ద్వారా రోదసి లోకి విజయవంతంగా ప్రవేశపెట్టినందుకు గాను ఇస్ రో కు మరియు ఇన్–స్పేస్ కు ప్ర‌ధాన మంత్రి శ్రీ న‌రేంద్ర మోదీ అభినందనలు తెలియజేశారు. ప్రధాన మంత్రి ఒక ట్వీట్ లో – భారతదేశ స్టార్ట్ అప్స్ కు చెందిన రెండు పేలోడ్ లను రోదసి లోకి ప్రవేశపెట్టడం ద్వారా పిఎస్ఎల్ వి సి53 యాత్ర ఒక సరికొత్త మైలురాయి ని చేరుకొన్నది. ఈ సాహస కార్యానికి గాను @isro కు మరియు @INSPACeIND కు అభినందన లు. సమీప భవిష్యత్తు లో మరిన్ని భారతదేశ కంపెనీ లు అంతరిక్షం లోకి చేరుకొంటాయన్న నమ్మకం ఉంది.’’ అని పేర్కొన్నారు.
ప్ర‌ధాన మంత్రితో భేటీ అయిన సెశెల్స్ పార్ల‌మెంట‌రీ ప్ర‌తినిధి వ‌ర్గం

సెశెల్స్ పార్ల‌మెంటు కు చెందిన 12 మంది స‌భ్యుల‌తో కూడిన ప్ర‌తినిధి వ‌ర్గం ప్ర‌ధాన మంత్రి శ్రీ న‌రేంద్ర మోదీతో ఈ రోజు స‌మావేశ‌మైంది. ఈ ప్ర‌తినిధి వ‌ర్గానికి స్పీక‌ర్ గౌర‌వనీయులు శ్రీ పాట్రిక్ పిళ్ళె నేతృత్వం వ‌హించారు. అంతేకాకుండా స‌భా వ్య‌వ‌హారాల నాయ‌కుడు గౌర‌వనీయులు చార్ల్ స్ డి కోమ‌ర్ మాండ్ కూడా ఈ ప్ర‌తినిధి వ‌ర్గంలో స‌భ్యుడుగా ఉన్నారు. ఉభయ దేశాల మధ్య చ‌ట్ట స‌భ‌ల ప్ర‌తినిధుల రాక‌పోక‌లు అధికం కావ‌డాన్ని ప్ర‌ధాన మంత్రి స్వాగ‌తించారు. హిందూ మ‌హా స‌ముద్రంతో సహా వివిధ అంశాల‌పై భార‌త‌దేశానికి మ‌రియు సెశెష్స్ కు మధ్య స‌న్నిహిత భాగ‌స్వామ్య దేశాలుగా దృఢ‌మైన మ‌రియు హుషారైన సంబంధాల‌ను ప‌టిష్ఠ ప‌ర‌చ‌డంలో వారు పోషిస్తున్న పాత్ర‌ను ఆయ‌న ప్ర‌శంసించారు. 2015 మార్చి నెల‌లో స్వ‌యంగా తాను సెశెల్స్ లో జ‌రిపిన ప‌ర్య‌ట‌న ఇరు దేశాల మ‌ధ్య స‌హ‌కారాన్ని మ‌రింత‌గా పెంపొందించ‌డంలో ఫ‌ల‌ప్ర‌దం అయిన సంగ‌తిని ప్ర‌ధాన మంత్రి గుర్తుకు తెచ్చుకున్నారు. ఇరు దేశాల మ‌ధ్య స‌హ‌కారాన్ని, ప్ర‌జ‌ల‌కు- ప్ర‌జ‌ల‌కు మ‌ధ్య సంబంధాల‌ను మ‌రింతగా బ‌లోపేతం చేసుకొనే అంశంపై ప్ర‌తినిధి వ‌ర్గం స‌భ్యులు వారి దృష్టి కోణాన్ని ప్ర‌ధాన మంత్రికి వివ‌రించారు. లోక్ స‌భ స్పీక‌ర్ ఆహ్వానించిన మీద‌ట, సెశెల్స్ పార్ల‌మెంట‌రీ ప్ర‌తినిధి వ‌ర్గం భార‌త దేశంలో ఆధికారిక ప‌ర్య‌ట‌నకు త‌ర‌లి వ‌చ్చింది.
నవీకరణయోగ్య శక్తి సంబంధిత స‌హ‌కారం అంశం లో భార‌త‌దేశాని కి, ఫ్రాన్స్ కు మ‌ధ్య అవ‌గాహ‌న పూర్వ‌క ఒప్పందానికి ఆమోదం తెలిపిన మంత్రిమండ‌లి

నవీకరణయోగ్య శక్తి సంబంధిత స‌హ‌కారం లో భార‌త‌దేశానికి, ఫ్రాన్స్ గణతంత్రానికి మ‌ధ్య ఓ అవ‌గాహ‌నపూర్వ‌క ఒప్పంద పత్రం (ఎమ్ఒయు) పై సంతకాలు చేయడాన్ని గురించి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న సమావేశమైన కేంద్ర మంత్రివ‌ర్గం దృష్టి కి తీసుకు రావ‌డ‌మైంది. ఈ ఎమ్ఒయు పై కింద‌టి నెల‌ లో సంత‌కాల‌య్యాయి. నూత‌న మ‌రియు న‌వీక‌ర‌ణయోగ్య శ‌క్తి రంగం లో ప‌ర‌స్ప‌ర ప్ర‌యోజ‌నం, సమాన‌త్వం, ఆదాన ప్ర‌దానం ల ప్రాతిప‌దిక‌ న ద్వైపాక్షిక స‌హ‌కారాన్ని ప్రోత్స‌హించుకోవ‌డానికి ఒక ప్రాతిప‌దిక‌ ను ఏర్ప‌ర‌చాల‌నేది ఈ ఎమ్ఒయు ధ్యేయం గా ఉంది. సౌర శ‌క్తి, ప‌వ‌న శ‌క్తి‌, హైడ్రోజ‌న్‌, బ‌యోమాస్ ఎన‌ర్జిల కు సంబంధించిన సాంకేతిక‌త‌ లు ఈ అవ‌గాహ‌నపూర్వ‌క ఒప్పంద పత్రం పరిధి లోకి వ‌స్తాయి. ఈ ఎమ్ఒయు లో: – • విజ్ఞానశాస్త్ర సంబంధిత సిబ్బంది కి, సాంకేతిక సిబ్బంది కి శిక్ష‌ణనివ్వ‌డం; వారిని రెండు దేశాలూ పరస్పరం ఆదాన ప్రదానం చేసుకోవడం; • విజ్ఞానశాస్త్ర ప‌ర‌మైన‌, సాంకేతిక విజ్ఞానశాస్త్ర ప‌ర‌మైన స‌మాచారాన్ని, డేటా ను రెండు దేశాలూ పరస్పరం వెల్ల‌డి చేసుకోవడం; • వ‌ర్క్ షాపులను, చ‌ర్చ స‌భ‌ల‌ ను నిర్వ‌హించ‌డం; ఉపకరణాలను, సాంకేతిక సమాచారాన్ని బ‌ద‌లాయించడం; • సంయుక్తం గా ప‌రిశోధ‌న‌ల ను, సాంకేతిక విజ్ఞానం సంబంధిత ప్రాజెక్టుల‌ ను అభివృద్ధి ప‌ర‌చ‌డం.. అనేవి భాగాలు గా ఉంటాయి. ఈ అవ‌గాహ‌నపూర్వ‌క ఒప్పంద పత్రం న‌వీక‌ర‌ణ యోగ్య శ‌క్తి రంగం లో సాంకేతిక ప‌రిజ్ఞానాన్ని అభివృద్ధి ప‌ర‌చ‌డం లో తోడ్ప‌డుతుంది. దీని ద్వారా 2030వ సంవ‌త్స‌రాని క‌ల్లా 450 గీగావాట్ (జిడబ్ల్యు) మేర‌కు స్థాపిత న‌వీక‌ర‌ణ‌యోగ్య శ‌క్తి సామ‌ర్ధ్యాన్ని సాధించుకోవాల‌న్న ల‌క్ష్యాన్ని చేరుకొనే ప్ర‌క్రియ కు ఊతం ల‌భించ‌నుంది.
రాజస్థాన్ రాష్ట్ర దినం సందర్భం లో ఆ రాష్ట్ర ప్రజల కు శుభాకాంక్షలు తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ రాజస్థాన్ ప్రజల కు ఆ రాష్ట్ర దిన శుభాకాంక్షలను తెలియజేశారు. ‘‘సమృద్ధ సంస్కృతి కి, వైభవోపేతమైన వారసత్వానికి ప్రఖ్యాతి గాంచిన రాజస్థాన్ లో సోదరీమణులకు, సోదరులకు రాజస్థాన్ దినం సందర్భం లో అనేకానేక శుభాకాంక్ష లు’’ అని ఒక ట్వీట్ లో ప్రధాన మంత్రి పేర్కొన్నారు.
ప్ర‌ధాన మంత్రి సైన్య దినం సందర్బంగా భారతీయ సైన్యానికి నమస్కరించారు

ప్ర‌ధాన మంత్రి శ్రీ న‌రేంద్ర మోదీ సైన్య దినం సందర్భంగా భారతీయ సైన్యం యొక్క పరాక్రమానికి మరియు వెలకట్టలేని సేవలకు ప్రణామమాచరించారు. “సైన్య దినం సందర్భంగా జవానులు, చిరకాల అనుభవం కలిగిన వారికి, వారి కుటుంబ సభ్యులకు అభినందనలు. భారతీయ సైన్యం యొక్క శౌర్యానికి మరియు అమూల్యమైన సేవలకు మేం వందనం ఆచరిస్తున్నాము. భారతీయ సైన్యం ఎల్లప్పుడూ ముందుండి నాయకత్వం వహిస్తుంది.. అది మన దేశ సార్వభౌమత్వాన్ని పరిరక్షించడం కానివ్వండి, లేదా ప్రకృతి విపత్తుల వేళ దేశ పౌరులను ఆదుకోవడం కానివ్వండి. మన సైన్యం చేసిన త్యాగాలన్నింటినీ మనం గొప్ప గర్వంతో జ్ఞ‌ప్తికి తెచ్చుకొంటున్నాము. వారు 125 కోట్ల మంది భారతీయులు ప్రశాంతంగా జీవనం సాగించేటందుకు తమ ప్రాణాలను పణంగా పెడతారు” అని ప్రధాన మంత్రి తన సందేశంలో పేర్కొన్నారు.
‘విషు’ పర్వదినం సందర్భంగా ప్రజలకు ప్రధానమంత్రి శుభాకాంక్షలు

విషు సంవత్సరాది సందర్భంగా ఇవాళ ప్రధానమంత్రి శ్రీ నరేంద్ర మోదీ- ముఖ్యంగా ప్రపంచమంతటాగల మలయాళీలకు శుభాకాంక్షలు తెలిపారు. ఈ మేరకు ట్విట్టర్ ద్వారా పంపిన సందేశంలో: ‘‘విషు ప్రత్యేక పర్వదినం నేపథ్యంలో ముఖ్యంగా- ప్రపంచమంతటాగల మలయాళీలకు నా శుభాకాంక్షలు. ఈ కొత్త సంవత్సరం మీ జీవితంలో ఎనలేని సంతోషం, చక్కని ఆరోగ్యం నింపాలని ఆ దైవాన్ని ప్రార్థిస్తున్నాను’’ అని ప్రధానమంత్రి పేర్కొన్నారు.
అండర్- 19 వరల్డ్ కప్ ను గెలుచుకొన్నందుకు భారతదేశ జట్టును అభినందించిన ప్రధాన మంత్రి

అండర్- 19 వరల్డ్ కప్ ను గెలుచుకొన్న భారతదేశ యువ క్రికెటర్ల బృందాన్ని ప్రధాన మంత్రి శ్రీ నరేంద్ర మోదీ అభినందించారు. ‘‘మన యువ క్రికెటర్లు సాధించిన బ్రహ్మాండమైన విజయంతో పూర్తిగా పులకరింతకు లోనయ్యాను. అండర్- 19 వరల్డ్ కప్ ను గెలుచుకొన్నందుకుగాను వారికి అభినందనలు. ఈ సాఫల్యం ప్రతి ఒక్క భారతీయుడినీ తీవ్రంగా గర్వించేటట్టు చేస్తుంది’’ అని ప్రధాన మంత్రి తన సందేశంలో పేర్కొన్నారు.
పృథ్వి దినం నాడు ఒక శ్రేష్ఠ‌త‌ర‌మైన భూ గ్ర‌హాన్ని ఆవిష్క‌రించే దిశ‌గా వ‌చ‌నబ‌ద్ధ‌త‌ ను పున‌రుద్ఘాటించిన ప్ర‌ధాన మంత్రి

‘‘మ‌న భావి త‌రాల వారి కోసం ఒక శ్రేష్ఠ‌త‌ర‌మైన భూ గ్ర‌హాన్ని ఆవిష్క‌రించే దిశ‌గా మ‌న వ‌చ‌న‌బ‌ద్ధ‌త‌ ను పృథ్వి దినం సందర్భంగా పున‌రుద్ఘాటిద్దాం. జ‌ల‌ వాయు ప‌రివ‌ర్త‌న భయాన్ని త‌గ్గించేందుకు మ‌నమంతా క‌ల‌సి పాటుపడదాం. ఇది మ‌న ప్రియ‌మైన పృథ్వి మాత‌ కు మనం అందజేసే ఓ గొప్ప కృత‌జ్ఞ‌త‌ కాగ‌ల‌దు. ప్ర‌కృతి తో సామ‌ర‌స్యాన్ని ప్రోత్స‌హించే దిశగాను, మ‌న‌గ‌లిగే అభివృద్ధి లక్ష్యంగాను చొర‌వ తీసుకొంటున్న వ్య‌క్తులకు మ‌రియు సంస్థ‌ల‌కు ఇవే నా అభినంద‌న‌లు’’ అని ప్ర‌ధాన మంత్రి త‌న సందేశంలో పేర్కొన్నారు.
బాలిక శ‌క్తియుక్తుల‌కు, నైపుణ్యానికి ప్ర‌ధాని వందనం

జాతీయ బాలికా దినోత్స‌వాన్ని పుర‌స్క‌రించుకొని, బాలికల శ‌క్తియుక్తులకు, నైపుణ్యాల‌కు, వారి విజయాలకు ప్ర‌ధాన మంత్రి శ్రీ న‌రేంద్ర‌ మోదీ ప్రణామాలు అర్పించారు. “బాలిక‌లు రాణించిన‌ప్పుడే భార‌త దేశం పురోభివృద్ధిని సాధిస్తుంది. బాలికా దినోత్స‌వం సంద‌ర్భంగా వారి శ‌క్తియుక్తులు, వారి సామ‌ర్థ్యాల‌కు, నైపుణ్యాల‌కు స‌లాం చేస్తున్నాను. ‘బేటీ బ‌చావో…. బేటీ ప‌ఢావో’ స్ఫూర్తిని మ‌రింత విస్త‌రించి, బాలిక‌ల‌ పట్ల వివ‌క్ష‌ కు తావు ఉండని, విస్తృత అవ‌కాశాలు లభించే వాతావ‌ర‌ణాన్ని సృష్టిద్దాం” అని ప్ర‌ధాన‌ మంత్రి శ్రీ నరేంద్ర మోదీ పిలుపునిచ్చారు.
వ‌న్ ర్యాంకు వ‌న్ పెన్ష‌న్ అమ‌లు

వ‌న్ ర్యాంకు వ‌న్ పెన్ష‌న్ (ఒ ఆర్ ఒ పి) అమలు అయ్యేటట్లు కేంద్ర మంత్రిమండలి లాంఛనపూర్వక ఆమోదాన్ని తెలిపింది. కేంద్ర మంత్రివర్గ సమావేశానికి ప్ర‌ధాన‌ మంత్రి అధ్యక్షత వహించారు. వివ‌రాలు ఈ కింది విధంగా ఉన్నాయి..: 1. ప్రయోజనాలను 2014 జులై 1వ తేదీ నుంచి అందజేస్తారు. 2. 2013లో పదవీవిరమణ చేసిన వారికి లభించే కనిష్ఠ మరియు గరిష్ఠ పింఛను యొక్క సగటుకు అనుగుణంగా సమానమైన పదవిలోను, ఇంకా సమానమైన సేవా కాలం ఆధారంగా 2014 జులై 1వ తేదీ కన్నా పూర్వపు పింఛన్ దారులకు పింఛన్ ను తిరిగి ఖరారు చేస్తారు. ఎవ‌రైనా స‌గ‌టు కంటే ఎక్కువ పెన్ష‌న్ ను ఎత్తుతూ ఉంటే, వారికి దానిని య‌థాపూర్వంగా కొన‌సాగిస్తారు. 3. ఈ ప‌థ‌కం ప్ర‌యోజ‌నాలు యుద్ధంలో మ‌ర‌ణించిన‌ వారి భార్య‌ల‌కు, అంగ‌వైక‌ల్యం పొందిన పెన్ష‌నర్లు సహా కుటుంబ పింఛనును పొందుతున్న‌ వారంద‌రికి కూడా వ‌ర్తిస్తాయి. 4. ఎవ‌రైతే సైనిక సిబ్బంది సైన్య నియమావళి, 1954 లోని 13 (3) 1 (i)(బి), 13(3) 1(iv) నియమం గాని, లేదా 16బి నియమం గాని, లేదా నౌకాదళం యొక్క, లేదా వైమానిక దళం యొక్క సమానమైన నియమాలను అనుసరించి స్వీయ అభ్యర్థన ప్రకారం డిశ్చార్జి అవ్వాలని కోరుకుంటారో, అటువంటి వారికి ఒ ఆర్ ఒ పి ప్రయోజనాలు అందవు. ఇవి ముందు రోజుల నుంచి అమలు అవుతాయి. 5. బకాయి రాశిని ఆరు నెల‌లకు ఒక వాయిదా చొప్పున నాలుగు సార్లుగా చెల్లింపు జరుపుతారు. అయితే, కుటుంబ పింఛన్ దారులకు.. ప్రత్యేక‌/ లిబ‌ర‌లైజ్డ్ ఫ్యామిలీ పెన్ష‌న్‌, మరియు సాహ‌స పురస్కార విజేత‌లు సహా.. బ‌కాయిల‌ను ఒకే వాయిదాలో చెల్లింపు జరుపుతారు. 6. ఇక మీదట, పెన్ష‌న్‌ను ప్ర‌తి ఐదేళ్ళకు ఒకసారి తిరిగి ఖరారు చేస్తారు. 7. 2015 డిసెంబరు 14న పట్నా హైకోర్టు విశ్రాంత ప్రధాన న్యాయమూర్తి జస్టిస్ ఎల్. నరసింహా రెడ్డి అధ్యక్షతన ఏర్పాటైన జ్యుడీషియల్ కమిటీ భారత ప్రభుత్వం ద్వారా ఇచ్చిన సూచనలపై తన నివేదికను ఆరు నెల‌లలో అంద‌జేయగలదు. ఒ ఆర్ ఒ పి అమలు వల్ల ర‌క్ష‌ణ బలగాల పింఛన్ దారులకు/ కుటుంబ పింఛన్ దారులకు లభించే పింఛన్ అధికం అవుతుంది. 2015 నవంబరు 7 నాటి ఒ ఆర్ ఒ పి ఉత్తర్వు అమలులో ఏవైనా విపరీతాలు తలెత్తితే వాటిని పరిహరించడంలో జస్టిస్ ఎల్. నరసింహా రెడ్డి అధ్యక్షతన ఏర్పాటైన జ్యుడీషియల్ కమిటీ తోడ్పడగలదు. సమయానికన్నా ముందుగానే పదవీవిరమణ పొందిన వారు సహా ఒ ఆర్ ఒ పి అమ‌లు కారణంగా బకాయి రాశి చెల్లింపుల వ్యయం రూ.10,925.11 కోట్లు, ఇంకా సాలుసరి భారం రూ.7,488.7 కోట్లు ఉంటుంది. 2016 మార్చి 31 వరకు రూ.15.91 లక్షల మంది పింఛన్ దారులకు ఒ ఆర్ ఒ పి ఒకటో వాయిదాను చెల్లించారు. ఈ మొత్తం రూ.2,861 కోట్లు. 1.15 లక్షల మంది పింఛన్ దారుల విషయంలో, ప్రాధాన్య ప్రాతిపదికన ప్రాసెస్ చేయడం కోసం సమాచారాన్ని- పదవీ కాలం అవధిని మదింపు చేయడం వంటి అంశాలలోని అంతరాలను భర్తీ చేసిన అనంతరం- సేకరించడం జరుగుతోంది.